CELEX: C2006/086/32
Language: el
Date: 2006-04-08 00:00:00
Title: Υπόθεση C-82/06: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, ασκηθείσα στις  8 Φεβρουαρίου 2006

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/17
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, ασκηθείσα στις 8 Φεβρουαρίου 2006
   (Υπόθεση C-82/06)
   (2006/C 86/32)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από την D. Recchia και τον Μ. Κωνσταντινίδη, άσκησε στις 8 Φεβρουαρίου 2006 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1.
            
            
               να διαπιστώσει ότι η Ιταλική Δημοκρατία, μη έχοντας καταρτίσει ούτε ανακοινώσει,
               
                           —
                        
                        
                           σχέδιο διαχειρίσεως των αποβλήτων, σύμφωνα με το άρθρο 7, παράγραφος 1, της οδηγίας 75/442/ΕΟΚ (1), όπως αυτή τροποποιήθηκε, για την Επαρχία Rimini,
                        
                     
                           —
                        
                        
                           σχέδιο διαχειρίσεως αποβλήτων περιλαμβάνων τους κατάλληλους για τη διάθεση των αποβλήτων και των επικινδύνων αποβλήτων χώρους ή εγκαταστάσεις, σύμφωνα με το άρθρο 7, παράγραφος 1, τέταρτη περίπτωση, της τροποποιημένης οδηγίας 75/442/ΕΟΚ, για την Περιφέρεια Lazio,
                        
                     
                           —
                        
                        
                           σχέδιο διαχειρίσεως αποβλήτων, σύμφωνα με το άρθρο 6 της οδηγίας 91/689/ΕΟΚ (2), για τις Περιφέρειες Friuli Venezia-Giulia και Puglia και για την Αυτόνομη Επαρχία Bolzano Alto-Adige, καθώς και για την Επαρχία Rimini,
                        
                     παρέβη τις υποχρεώσεις που υπέχει από το άρθρο 7, παράγραφος 1, της οδηγίας 75/442/ΕΟΚ περί στερεών αποβλήτων, όπως αυτή τροποποιήθηκε, και από το άρθρο 6 της οδηγίας 91/689/ΕΟΚ περί επικινδύνων αποβλήτων,
            
         
               2.
            
            
               να καταδικάσει την Ιταλική Δημοκρατία στα δικαστικά έξοδα.
            
         Λόγοι και κύρια επιχειρήματα
   Τα κράτη μέλη οφείλουν, κατά τα άρθρα 7 και 6, αντιστοίχως, της οδηγίας περί στερεών αποβλήτων, όπως αυτή τροποποιήθηκε, και της οδηγίας περί επικινδύνων αποβλήτων, να καταρτίζουν και να ανακοινώνουν στην Επιτροπή σχέδια διαχειρίσεως αποβλήτων.
   Η αφορώσα την κατάστρωση και κοινοποίηση των σχεδίων διαχειρίσεως των αποβλήτων κατάσταση στην Ιταλία δεν έχει ολοκληρωθεί. Μέχρι σήμερα, η Επιτροπή δεν έχει λάβει τις κοινοποιήσεις σχετικά με όλα τα σχέδια κατά την έννοια των δύο προπαρατεθεισών οδηγιών.
   
      (1)  ΕΕ ειδ. έκδ. 15/001, σ. 86.
   
      (2)  ΕΕ L 377, σ. 20.